
Αρ. Φύλλου 1607 


4 Δεκεμβρίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Νομικού Προσώπου στο Δήμο Αγίας Παρα¬ 
σκευής Ν. Αττικής με το όνομα «22η Σχολική Επι¬ 


τροπή (5ο Γυμνάσιο) Δήμου Αγίας Παρασκευής» . 1 

Τροποποίηση της31312/2.10.1991 απόφασηςτου Νο¬ 
μάρχη Ανατολικής Αττικής. 2 

Σύσταση Νομικού Προσώπου στο Δήμο Μελισσιών Ν. 
Αττικής με το όνομα «Σχολική Επιτροπή Β/θμιας Εκ¬ 
παίδευσης 2ου Γυμνασίου Δήμου Μελισσίων». 3 

Σύσταση αμιγούς δημοτικής επιχείρησης με την επω¬ 
νυμία «Δημοτική Επιχείρηση Παροχής Κοινωνικών 
Υπηρεσιών Δήμου Αμαρουσίου». 4 


Τροποποίηση της συστατικής πράξης του δημοτικού 
νομικού προσώπου με την επωνυμία «1η Σχολική 
Επιτροπή 1ου - 5ου Δημοτικών Σχολείων και 1ου - 
5ου Νηπιαγωγείου Συκεών» σε «1η Σχολική Επιτρο¬ 
πή 1ου - 5ου Δημοτικών Σχολείων» στο Δήμο Συκε¬ 


ών Ν. Θεσσαλονίκης. 5 

Σύσταση δημοτικού νομικού προσώπου με την επωνυ¬ 
μία «Δημοτικό Ωδείο Νεάπολης Θεσσαλονίκης» 
στο Δήμο Νεάπολης του Νομού Θεσσαλονίκης .... 6 

Σύσταση Δημοτικού Νομικού Προσώπου με την επω¬ 
νυμία «1311 Σχολική Επιτροπή 1ου -5ου και Μου 
Νηπιαγωγείων Συκεών « στο Δήμο Συκεών του Νο¬ 
μού Θεσσαλονίκης. 7 

Σύσταση δημοτικού νομικού προσώπου με την επωνυ¬ 
μία «Κέντρο Πολιτισμού και Περιβάλλοντος 
Δ.Δ.Λαγκαδικίων» στο Δήμο Κορώνειαςτου Νομού 

Θεσσαλονίκης. 8 

Σύσταση δημοτικού νομικού προσώπου με την επωνυ¬ 
μία «Κέντρο Πολιτισμού και Περιβάλλοντος 
Δ.Δ.Λαγκαδικίων» στο Δήμο Κορώνειαςτου Νομού 

Θεσσαλονίκης. 9 

Σύσταση δημοτικού νομικού προσώπου με την επωνυ¬ 
μία «Κέντρο Ανοικτής Προστασίας Ηλικιωμένων 
Ευαγγελισμού» στο δήμο Εγνατίας του Νομού 
Θεσσαλονίκης. 10 


ΑΠΟΦΑΣΕΙ Σ 

Αριθ. 53013 (1) 

Σύσταση Νομικού Προσώπου στο Δήμο Αγίας Παρασκευ¬ 
ής Ν. Αττικής με το όνομα «22η Σχολική Επιτροπή (5ο 
Γ υμνάσιο) Δήμου Αγίας Παρασκευής» 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις της παραγράφου 8-15τουάρθρου5του 
Ν. 1894/90 «Για την Ακαδημία Αθηνών και άλλες εκπαι¬ 
δευτικές διατάξεις» (Α' 100). 

2. Τις διατάξεις του άρθρου 203του Π.Δ. 410/95 (Φ.Ε.Κ. 
Α' 231) «Δημοτικός και Κοινοτικός Κώδικας». 

3. Τις διατάξεις της παραγράφου 8 του άρθρου 9 του 
Ν.2640/98 (Φ.Ε.Κ. 206/98τ.Α'.). 

4. Την αριθμ. 205/2001 απόφαση του Δημοτικού Συμ¬ 
βουλίου του Δήμου Αγίας Παρασκευής για σύσταση ιδίου 
Νομικού Προσώπου με το όνομα «22η Σχολική Επιτροπή 
(5ο Γ υμνάσιο) Δήμου Αγίας Παρασκευής, αποφασίζουμε: 

1. Συστήνουμε στο Δήμο Αγίας Παρασκευής του Νομού 
Αττικής Νομικό Πρόσωπο με το όνομα: «22η Σχολική Επι¬ 
τροπή (5ο Γυμνάσιο) Δήμου Αγίας Παρασκευής», το 
οποίο διέπεται από τις διατάξεις του άρθρου 203 του 
Π.Δ/τος 410/95. 

2. ΣΚΟΠΟΣ του ΝΟΜΙΚΟΥ ΠΡΟΣΩΠΟΥ ΕΙΝΑΙ: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λώσιμων υλικών κ.λ.π. 

β) Η αμοιβή των καθαριστριών. 

γ) Η εκτέλεση έργων για την επισκευή και συντήρηση 
των σχολείων και τον κάθε είδους εξοπλισμό τους. 

δ) Η εισήγηση προς τις αντίστοιχες Διευθύνσεις 
Πρωτ/θμιας & Δευτ/θμιας Εκπαίδευσης για τον εφοδια¬ 
σμό από τον Οργανισμό Σχολικών Κτιρίων των σχολείων 
με έπιπλα και εξοπλιστικά είδη και από το Υπουργείο Εθνι¬ 
κής Παιδείας και θρησκευμάτων με βιβλία για τις σχολικές 
βιβλιοθήκες. 

ε) Η διαχείρηση των εσόδων από την ενδεχόμενη εκμε¬ 
τάλλευση των σχολικών κυλικείων 

στ) Η λήψη κάθε άλλου μέτρου που κρίνεται αναγκαίο 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


για τη στήριξη της διοικητικής λειτουργίας των σχολικών 
μονάδων. 

3. ΠΟΡΟΙ της ΣΧΟΛΙΚΗΣ ΕΠΙΤΡΟΠΗΣ είναι: 

α) Η ετήσια επιχορήγηση του Κράτους. 

β) Η ετήσια επιχορήγηση του Δήμου. 

γ) Κάθε είδους προσφορές, δωρεές, κληρονομιές και 
κληροδοσίες. 

δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

- Το Νομικό Πρόσωπο εκπροσωπείται στα δικαστήρια 
και σε κάθε Δημόσια Αρχή από τον πρόεδρο του Δ.Σ. και 
όταν αυτός απουσιάζει ή κωλύεται, από τον Αντιπρόεδρο. 

- Κάλυψη δαπάνης 

1. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Αγίας 
Παρασκευής ύψους 6.000.000 δρχ. περίπου για το τρέ- 
χον οικονομικό έτος και 13.000.000 δρχ. περίπου για κα¬ 
θένα από τα επόμενα οικονομικά έτη. 

2. Για την ανωτέρω δαπάνη έχει εγγράφει πίστωση στον 
προϋπολογισμό οικονομικού έτους 2001 του Δήμου 
Αγίας Παρασκευής ύψους 6.000.000 δρχ. σε βάρος του 
Κ.Α. 2121-22. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 6 Νοεμβρίου 2001 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 
-♦- 

Αριθ.τ.τ. 48976 (2) 

Τροποποίηση της 31312/2.10.1991 απόφασης του Νο¬ 
μάρχη Ανατολικής Αττικής 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Την αριθμ. 31312/2.10.1991 απόφαση του Νομάρχη 
Ανατολικής Αττικής που δημοσιεύτηκε στο Φ.Ε.Κ. 928/ 
11.11.1991 τ.β'. και αφορά τη σύσταση στο Δήμο Αγίας 
Παρασκευής Νομού Αττικής ιδίου Νομικού Προσώπου με 
το όνομα «13η Σχολική Επιτροπή (5ο Γυμνάσιο, 4ου Λύ¬ 
κειο) Δήμου Αγίας Παρασκευής». 

2. Την παράγραφο 8 του άρθρου 9 του Ν. 2640/98 
(Φ.Ε.Κ. 206/98τ.Α'). 

3. Την αριθμ. 205/2001 απόφαση του Δημοτικού Συμ¬ 
βουλίου του Δήμου Αγίας Παρασκευής, που αφορά τρο¬ 
ποποίηση της συστατικής πράξης του Ν.Π. με το όνομα 
«13η Σχολική Επιτροπή (5ο Γυμνάσιο, 4ο Λύκειο) Δήμου 
Αγίας Παρασκευής», αποφασίζουμε: 

Τροποποιούμε το άρθρο 1 της αριθμ. 31312/2.10.1991 
απόφασης του Νομάρχη Ανατολικής Αττικής ως εξής: 

Συστήνουμε στο Δήμο Αγίας Παρασκευής του Νομού 
Αττικής Νομικό Πρόσωπο με το όνομα «13η Σχολική Επι¬ 
τροπή (4ο Λύκειο) Δήμου Αγίας Παρασκευής» Κατά τα 
λοιπά ισχύει ως έχει η αριθμ. 31312/2.10.1991 απόφαση 
του Νομάρχη Ανατολικής Αττικής. 

- Κάλυψη δαπάνης 

1. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Αγίας 
Παρασκευής ύψους 10.000.000 δρχ. περίπου γιατοτρέ- 
χον οικονομικό έτος και 13.000.000 δρχ. περίπου για κα¬ 
θένα από τα επόμενα οικονομικά έτη. 


2. Γιατην ανωτέρω δαπάνη έχει εγγράφει πίστωση στον 
προϋπολογισμό οικονομικού έτους 2001 του Δήμου 
Αγίας Παρασκευής ύψους 10.000.000 δρχ. σε βάρος του 
Κ.Α.2121-13. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 6 Νοεμβρίου 2001 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 51708 (3) 

Σύσταση Νομικού Προσώπου στο Δήμο Μελισσιών Ν. Ατ¬ 
τικής με το όνομα «Σχολική Επιτροπή Β/θμιας Εκπαί¬ 
δευσης 2ου Γυμνασίου Δήμου Μελισσίων». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις της παραγράφου 8-15του άρθρου 5του 
Ν. 1894/90 «Για την Ακαδημία Αθηνών και άλλες εκπαι¬ 
δευτικές διατάξεις» (Α' 100) 

2. Τις διατάξεις του άρθρου 203του Π.Δ. 410/95 (Φ.Ε.Κ. 
Α' 231) «Δημοτικός και Κοινοτικός Κώδικας» 

3. Τις διατάξεις της παραγράφου 8 του άρθρου 9 του 
Ν.2640/98 (Φ.Ε.Κ.206/98τ.Α'.) 

4. Την αριθμ. 289/2001 απόφαση του Δημοτικού Συμ¬ 
βουλίου του Δήμου Μελισσίων, καθώς και την ορθή επα¬ 
νάληψη αυτής, για σύσταση ιδίου Νομικού Προσώπου με 
το όνομα «Σχολική Επιτροπή Β/θμιας Εκπαίδευσης 2ου 
Γ υμνασίου Δήμου Μελισσίων», αποφασίζουμε: 

1. Συστήνουμε στο Δήμο Μελισσιών του Νομού Αττικής 
Νομικό Πρόσωπο με το όνομα: «Σχολική Επιτροπή 
Β/θμιας Εκπαίδευσης 2ου Γ υμνασίου Δήμου Μελισσίων», 
το οποίο διέπεται από τις διατάξεις του άρθρου 203 του 
Π.Δ/τος 410/95. 

2. ΣΚΟΠΟΣ του ΝΟΜΙΚΟΥ ΠΡΟΣΩΠΟΥ ΕΙΝΑΙ: 

α) Η διαχείρηση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λώσιμων υλικών κ.λ.π. 
β) Η αμοιβή των καθαριστριών. 

γ) Η εκτέλεση έργων για την επισκευή και συντήρηση 
των σχολείων και τον κάθε είδους εξοπλισμό τους. 

δ) Η εισήγηση προς τις αντίστοιχες Διευθύνσεις 
Πρωτ/θμιας & Δευτ/θμιας Εκπαίδευσης για τον εφοδια¬ 
σμό από τον Οργανισμό Σχολικών Κτιρίων των σχολείων 
με έπιπλα και εξοπλιστικά είδη και από το Υπουργείο Εθνι¬ 
κής Παιδείας και Θρησκευμάτων με βιβλία για τις σχολι¬ 
κές βιβλιοθήκες. 

ε) Η διαχείρηση των εσόδων από την ενδεχόμενη εκμε¬ 
τάλλευση των σχολικών κυλικείων 
στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

3. ΠΟΡΟΙ της ΣΧΟΛΙΚΗΣ ΕΠΙΤΡΟΠΗΣ είναι: 
α) Η ετήσια επιχορήγηση του Κράτους. 

β) Η ετήσια επιχορήγηση του Δήμου, 
γ) Κάθε είδους προσφορές, δωρεές, κληρονομιές και 
κληροδοσίες. 

δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

- Το Νομικό Πρόσωπο εκπροσωπείται στα δικαστήρια 
και σε κάθε δημόσια Αρχή από τον πρόεδρο του Δ.Σ. και 
όταν αυτός απουσιάζει ή κωλύεται, από τον Αντιπρόεδρο. 

- Κάλυψη δαπάνης 

1. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Με- 
λισσίων ύψους 500.000 δρχ. περίπου για το τρέχον οικο¬ 
νομικό έτος και 600.000 δρχ. περίπου για καθένα από τα 
επόμενα οικονομικά έτη. 

2. Γιατην ανωτέρω δαπάνη έχει εγγράφει πίστωση στον 
προϋπολογισμό οικονομικού έτους 2001 του Δήμου Με- 
λισσίων ύψους 500.000 δρχ. σε βάρος του Κ.Α. 212.1. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 30 Οκτωβρίου 2001 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 44809 (4) 

Σύσταση αμιγούς δημοτικής επιχείρησης με την επωνυ¬ 
μία «Δημοτική Επιχείρηση Παροχής Κοινωνικών Υπη¬ 
ρεσιών Δήμου Αμαρουσίου» 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις των άρθρων 277 έως 284 του Π.Δ. 
410/95 (Φ.Ε.Κ. Α' 231). 

2. Την αριθμ. 25027/84 απόφαση του Υπουργού Εσωτε¬ 
ρικών που δημοσιεύθηκε στο Φ.Ε.Κ. 244/19.4.84 τ.β'. 
όπως τροποποιήθηκε με την παρ. 13 του άρθρου 5 του 
Ν.2307/1995. 

3. Τις παρ. 22, 23 και 24 του άρθρου 11 του Ν. 2503/97 
(Φ.Ε.Κ. 107/30.5.97 τ.Α') 

4. Το υπ’ αριθμ. 520/88 Π.Δ. (Φ.Ε.Κ. 236τ.Α'/24.10.1988) 
όπως τροποποιήθηκε με την παρ. 12 του άρθρου 5 του Ν. 
2307/1995. 

5. Τις αριθμ. 276/01, 416/01 & 335/01 αποφάσεις του 
Δημοτικού Συμβουλίου του Δήμου Αμαρουσίου για σύ¬ 
σταση αμιγούς δημοτικής επιχείρησης με την επωνυμία 
«Δημοτική Επιχείρηση Παροχής Κοινωνικών Υπηρεσιών 
Δήμου Αμαρουσίου», αποφασίζουμε: 

1. Συστήνουμε στον Δήμο Αμαρουσίου του νομού Αττι¬ 
κής Αμιγή Δημοτική Επιχείρηση με την επωνυμία «Δημο¬ 
τική Επιχείρηση Παροχής Κοινωνικών Υπηρεσιών Δήμου 
Αμαρουσίου, ως ίδιο νομικό πρόσωπο ιδιωτικού δικαίου 
που διέπεται από τις διατάξεις των άρθρων 277 έως 284 
του ΠΔ410/95 (ΔΚΚ),τιςπαρ. 22,23 και24του άρθρου 11 
του Ν. 2503/97 ΦΕΚ 107/Α/30.5.97, και την αριθμ. 
25027/1984 απόφαση του Υπουργού Εσωτερικών, όπως 
τροποποιήθηκε με την παρ. 13 του άρθρου 5 του 
Ν.2307/1995 και τις διατάξεις του Π.Δ. 520/88 (Φ.Ε.Κ. 236 
τ.Α'/24.10.1988) όπως τροποποιήθηκε με την παρ. 12 του 
άρθρου 5του Ν. 2307/1995. 

2. Σκοπός της Επιχείρησης είναι: 

Η παροχή υπηρεσιών κοινωνικού χαρακτήρα σε ασθε¬ 
νέστερες ομάδες ατόμων που χρήζουν βοήθειας, όπως 
τα βρέφη και τα νήπια, τα άτομα τρίτης ηλικίας, τα άτομα 
που χρειάζονται ψυχοκοινωνική υποστήριξη (ΑΜΕΑ, 
εξαρτημένα άτομα κ.λ.π.). 

Ειδικότερα το αντικείμενο της επιχείρησης είναι: 

1. Η ανάληψη εργασιών φιλοξενίας νηπίων και βρεφών, 


τηρουμένων των σύγχρονων επιστημονικών αντιλήψεων, 
της παιδαγωγικής και της ψυχολογίας του παιδιού καθώς 
και της συμπαράστασης στις οικογένειες των φιλοξενου- 
μένων παιδιών για τη σωστή αντιμετώπιση των οικογενει¬ 
ακών προβλημάτων τους, εφαρμόζοντας σύγχρονες με¬ 
θόδους (ενημέρωση γονέων σε θέματα αγωγής και ψυχο¬ 
λογίας παιδιού). Έτσι θα εξασφαλίζεται η καθημερινή 
φροντίδα, διαπαιδαγώγηση και ψυχαγωγία των προνη- 
πίων και νηπίων εργαζόμενων γονέων, καθώς και η προε¬ 
τοιμασία τους για τη φυσική μετάβαση τους από την οι¬ 
κογενειακή ζωή στο σχολικό περιβάλλον. 

2. Η ανάληψη εργασιών προγραμμάτων εξωιδρυματι- 
κής προστασίας ηλικιωμένων (παροχή ιατροκοινωνικής 
προστασίας). 

3. Ανάληψη εργασιών προγραμμάτων ψυχοκοινωνικής 
στήριξης και παροχής υπηρεσιών προληπτικής υγείας. 

4. Ανάληψη προγραμμάτων ψυχοκοινωνικής ατόμων με 
ειδικές ανάγκες (εκπαίδευση και δημιουργική απασχόλη¬ 
ση ΑΜΕΑ). 

5. Συμμετοχή σε επιχειρήσεις και εταιρείες (δημοτικές και 
ιδιωτικές) για την υποστήριξη των σκοπώντης επιχείρησης. 

6. Η αξιοποίηση πάσης φύσεως πνευματικής ιδιοκτη¬ 
σίας και περιουσίας της επιχείρησης. 

7. Η συμμετοχή σε διευρωπαϊκά δίκτυα πληροφοριών 
και προγράμματα και η υλοποίηση έργων στο εσωτερικό 
που βρίσκονται στα πλαίσια των παραπάνω σκοπών. 

3. Έδρα 

Έδρα της επιχείρησης ορίζεται ο Δήμος Αμαρουσίου 
του Νομού Αττικής 

4. Διάρκεια: 

Η διάρκεια της επιχείρησης ορίζεται σε δέκα (10) χρό¬ 
νια. Αρχίζει από τη δημοσίευση της απόφασης του Γενι¬ 
κού Γραμματέα Περιφέρειας Αττικής, περί συστάσεως 
της στην Εφημερίδα της Κυβέρνησης και λήγει την αντί¬ 
στοιχη μετά δέκα (10) χρόνια ημερομηνία, με απόφαση 
του Δημοτικού Συμβουλίου. Η διάρκεια της δύναται να 
παρατείνεται πριν από τη λήξη της. 

5. Διοίκηση: 

Η Επιχείρηση διοικείται από 7/μελές Διοικητικό Συμ¬ 
βούλιο το οποίο ορίζεται μαζί με αναπληρωτές από το Δη¬ 
μοτικό Συμβούλιο. 

Από τα μέλη του Διοικητικού Συμβουλίου τέσσερις (4) 
είναι αιρετοί εκπρόσωποι του Δήμου Αμαρουσίου έκτων 
οποίων το ένα (1) προέρχεται από τη μειοψηφία, ένας (1) 
εκπρόσωπος του Κοινωνικού Φορέα «Οργανισμός Πρό¬ 
νοιας και Πολιτικής Προστασίας Αμαρουσίου», 2 (δύο) 
δημότες ή κάτοικοι του Δήμου Αμαρουσίου που θα έχουν 
πείρα ή γνώσεις σχετικές με το αντικείμενο της επιχείρη¬ 
σης, ένας (1) εκπρόσωπος των εργαζομένων στην Επιχεί¬ 
ρηση όταν ο αριθμός των απασχολουμένων είναι μεγαλύ¬ 
τερος των 20 ατόμων (χωρίς αλλαγή της συστατικής πρά¬ 
ξης), οπότε θα αντικατασταθεί το ένα από τα λαϊκά μέλη. 

6. Κεφάλαιο: 

Ο Δήμος Αμαρουσίου διαθέτει στην επιχείρηση χρημα¬ 
τικό ποσό 12.000.000 δρχ. (δώδεκα εκατομμύρια) σε με¬ 
τρητά σαν αρχικό κεφάλαιό της. 

7. Πόροι της Επιχείρησης: 

Έσοδα από τη χρήση των υπηρεσιών της. 

Οι πρόσοδοι από την περιουσία της. 

Δάνεια, κληρονομιές, εισφορές. 

Έσοδα από συμμετοχή της σε άλλες επιχειρήσεις. 

Έσοδα από κάθε άλλη νόμιμη πηγή ή δραστηριότητάτης. 

8. Διάλυση της Επιχείρησης: 

Η Επιχείρηση διαλύεται: 

Με απόφαση του Δημοτικού Συμβουλίου με την απόλυ¬ 
τη πλειοψηφία των μελών του και απόφαση του Γενικού 
Γραμματέα Περιφέρειας Αττικής. 

Όταν λήξει χωρίς να παραταθεί η διάρκεια της Επιχεί¬ 
ρησης και 

Σε περίπτωση πτώχευσης της Επιχείρησης 

Την διάλυση της επιχείρησης ακολουθεί η εκκαθάριση. 
Εκτός από την περίπτωση πτώχευσης η εκκαθάριση γίνε¬ 
ται από εκκαθαριστές που ορίζονται από το Δημοτικό 
Συμβούλιο. Στην εκκαθάριση διεκπεραιώνονται οι εκκρε¬ 
μείς υποθέσεις εισπράττονται οι απαιτήσεις, ρευστοποι- 
είται η περιουσία και πληρώνονται τα χρέη της Επιχείρη¬ 
σης. Το υπόλοιπο περιέρχεται στο Δήμο. 

Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και εποπτεία της Επιχείρησης διέπονται από τις σχε¬ 
τικές με τις δημοτικές επιχειρήσεις διατάξεις του 
Π.Δ.410/95 (ΔΚΚ), του Π.Δ. 520/88 (Φ.Ε.Κ. 236 τ.Α'/ 
24.10.1988) όπως τροποποιήθηκε μετηνπαρ. 12 του άρ¬ 
θρου 5 του Ν. 2307/1995, της αριθμ. 25027/9.4.1984 
(Φ.Ε.Κ. 244/Β71984) απόφαση του Υπουργού Εσωτερι¬ 
κών όπως τροποποιήθηκε με την παρ. 13 του άρθρου 5 
του Ν.2307/1995. 

9. Κάλυψη Δαπάνης: 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου Αμαρου¬ 
σίου ύψους 12.000.000 δρχ. για το οικονομικό έτος 2001. 

Για την ανωτέρω δαπάνη έχει εγγράφει πίστωση στον 
προϋπολογισμό του Δήμου Αμαρουσίου σε βάρος του 
Κ.Α. 65/161,9,3. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 31 Οκτωβρίου 2001 

Ο Γ ενικός Γ ραμματέας Περιφέρειας 
ΜίχΑΗΛ ΚΥΡΙΑΚΙΔΗΣ 

-♦- 

Αριθ. 33.888 (5) 

Τροποποίηση της συστατικής πράξης του δημοτικού νο¬ 
μικού προσώπου με την επωνυμία «1η Σχολική Επιτρο¬ 
πή 1 ου - 5ου Δημοτικών Σχολείων και 1 ου - 5ου Νηπια¬ 
γωγείου Συκεών» σε «1η Σχολική Επιτροπή 1ου - 5ου 
Δημοτικών Σχολείων» στο Δήμο Συκεών Ν. Θεσσαλο¬ 
νίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Εχοντας υπόψη: 

1. Τις διατάξεις του άρθρου 203 του Π.Δ.410/1995 
(Δ.Κ.Κ.). 

2. Τις διατάξεις του άρθρου 5 του Ν. 1894/1990 (ΦΕΚ 
110/Α/27.8.1990). 

3. Τις διατάξεις της παρ. 10 του άρθρου 6 του Ν. 2503/ 
1997. 

4. Την αριθμ. 107/92 Α.Δ.Σ. που αφορά την σύσταση της 
«1ης Σχολικής Επιτροπής Συκεών» (ΦΕΚδτ.Β -18 .1.93). 

5. Την αριθμ. 321/2001 απόφαση του Δημοτικού Συμ¬ 
βουλίου Συκεών. 

6. Την αριθμ. 5.631/26.7.2000 (ΦΕΚ 1339/Β/2000) από¬ 
φαση του Γενικού Γραμματέα Περιφέρειας Κεντρικής 
Μακεδονίας με την οποία μεταβιβάζεται το δικαίωμα υπο¬ 
γραφής με εντολή του στον Γ ενικό Διευθυντή Περιφέρει¬ 
ας, αποφασίζουμε: 


1. Τροποποιούμε την αριθμ. 46.585/16.12.1992 απόφα¬ 
ση του Νομάρχη Θεσσαλονίκης (ΦΕΚδτ.Β -18.1.93) που 
αφορούσε την σύσταση του νομικού προσώπου με την 
επωνυμία «1 η Σχολική Επιτροπή 1 ου - 5ου Δημοτικών Σχο¬ 
λείων και 1 ου - 5ου Νηπιαγωγείων Συκεών», η οποία μετο¬ 
νομάζεται σε «1η Σχολική Επιτροπή 1 ου - 5ου Δημοτικών 
Σχολείων» λόγω της μεταφοράς και εγκατάστασης του 
1ου και 5ου Νηπιαγωγείων Συκεών σε δικούς τους χώ¬ 
ρους, που μισθώθηκαν από τη Νομαρχία Θεσσαλονίκης 
(και της λειτουργίας στο κτίριο αυτό και του Μου Νηπια¬ 
γωγείου Συκεών). 

2. Το νομικό πρόσωπο διοικείται από Διοικητικό Συμ¬ 
βούλιο, σύμφωνα με τις διατάξεις της παρ. 3 του άρθρου 
203 του Δημοτικού και Κοινοτικού Κώδικα και της παρ. 8 
του άρθρου 5 του Ν. 1894/1990. 

3. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός κωλύεται από τον Αντι¬ 
πρόεδρο. 

4. Κατά τα λοιπά ισχύει η 46.585/16.12.1992 απόφαση 
του Νομάρχη Θεσσαλονίκης (ΦΕΚ5τ. Β -18.1.93). 

Κάλυψη δαπάνης: Από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του Δήμου Συκεών που αντιστοιχεί σε ποσοστό της συνο¬ 
λικής πίστωσης ύψουςτουλάχιστον200.000.000 δρχ. που 
έχει εγγράφει στον Κ.Α. 2/211-9 του προϋπολογισμού 
2001 προσαρμοζόμενη ανάλογα στα επόμενα οικονομικά 
έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 29 Οκτωβρίου 2001 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 
-♦- 

Αριθ. 26.636 (6) 

Σύσταση δημοτικού νομικού προσώπου με την επωνυμία 
«Δημοτικό Ωδείο Νεάπολης Θεσσαλονίκης» στο Δήμο 
Νεάπολης του Νομού Θεσσαλονίκης 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

Ι.Τις διατάξεις του άρθρου 203 του Π.Δ.410/1995 
(Δ.Κ.Κ.). 

2. Τις διατάξεις της παρ. 10 του άρθρου 6 του 
Ν.2503/1997. 

3. Την αριθμ. 231/2001 απόφαση του δημοτικού συμ¬ 
βουλίου Νεάπολης που αφορά τη σύσταση του ανωτέρω 
νομικού προσώπου. 

4. Την αριθμ. 5.631/26.7.2000 (ΦΕΚ 1339/Β/2000) από¬ 
φαση του Γενικού Γραμματέα Περιφέρειας Κεντρικής 
Μακεδονίας με την οποία μεταβιβάζεται το δικαίωμα υπο¬ 
γραφής με εντολή του στον Γ ενικό Διευθυντή Περιφέρει¬ 
ας, αποφασίζουμε: 

1. Συστήνουμε δημοτικό νομικό πρόσωπο με την επω¬ 
νυμία «Δημοτικό Ωδείο Νεάπολης Θεσσαλονίκης» στο 
Δήμο Νεάπολης του Νομού Θεσσαλονίκης. 

2. Σκοποί του νομικού προσώπου είναι η μόρφωση καλ¬ 
λιτεχνών σε όλους τους κλάδους της μουσικής με δυνα¬ 
τότητα απόκτησης ανώτερου τίτλου σπουδών και η καλ¬ 
λιέργεια της μουσικής σε όλους τους δημότες. 

Για την επίτευξη του ανωτέρω σκοπού θα λειτουργή¬ 
σουν οι εξής σχολές και τμήματα: 

Α) Σχολή ανωτέρων θεωρητικών μαθημάτων με τμήμα¬ 
τα 

α) Αρμονίας 
β) Ενοργανώσεως 
γ) Αντιστίξεως και φυγής 
δ) Ωδικής 

Β) Σχολή Ενόργανου μουσικής με τμήματα 
α. Πλήκτρων 
β. Εγχόρδων 
γ. Πνευστών 

Γ) Σχολή μονωδίας με τμήματα 
α. Μονωδίας 
β. Μελοδραματικής 

Αναλυτικά οι σκοποί του ΩΔΕΙΟΥ περιγράφονται: 

1) Η κατάρτιση εκτελεστών και δασκάλων για όλους 
τους κλάδους της ενόργανης φωνητικής και θεωρητικής 
μουσικής καθώς και της δραματικής τέχνης. 

2) Η εκπαίδευση μαθητών για επιμόρφωση στους πα¬ 
ραπάνω κλάδους. 

3) Η συγκρότηση χορωδιών, φιλαρμονικής, ορχήστρας 
δωματίου κλπ. 

4) Η διάδοση της μουσικής στο ευρύτερο κοινό. 

5) Η πραγματοποίηση μουσικών σεμιναρίων υψηλού 
επιπέδου για την επιπλέον επιμόρφωση και ενημέρωση 
δασκάλων, καθηγητών και μαθητών 

6) Η συμβολή στην ανύψωση της πολιτιστικής στάθμης 
της πόλης μας με την οργάνωση συναυλιών, μουσικών και 
άλλων καλλιτεχνικών εκδηλώσεων. 

3. Πόροι του Νομικού Προσώπου είναι: 

α)Η ετήσια επιχορήγηση από τον δήμο Νεάπολης 
ύψους 8.000.000 δρχ. σύμφωνα μετο άρθρο218του Π.Δ. 
410/1995 

β) Οι εισφορές κάθε φύσης από δωρεές, κληρονομιές, 
κληροδοσίες, επιχορηγήσεις, βραβεία κ.λ.π. 

δ) Εισπράξεις από τους σπουδαστές και εισπράξεις από 
το αντίτιμο των υπηρεσιών που παρέχονται από το Ωδείο. 

ε) Εισπράξεις από εκδηλώσεις μουσικής, σεμινάρια 
κ.λ.π. 

στ) Οι πόροι από την ίδια περιουσία και κάθε άλλη νόμι¬ 
μη πρόσοδο. 

4. Ως περιουσία του νομικού προσώπου είναι ο εξοπλι¬ 
σμός που θα απαιτηθεί για την οργάνωση των Τμημάτων 
με μουσικά όργανα και έπιπλα. 

5. Το νομικό πρόσωπο διοικείται από διοικητικό συμ¬ 
βούλιο, σύμφωνα με τις διατάξεις της παρ.3 του άρθρου 
203 του Δημοτικού και Κοινοτικού Κώδικα. 

6. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο του διοικητι¬ 
κού συμβουλίου και όταν αυτός απουσιάζει ή κωλύεται, 
από τον αντιπρόεδρο. 

7. Με την απόφαση αυτή προκαλείται δαπάνη ύψους 
8.000.000 δρχ. σε βάρος του Κ.Α02.200.119.ετου προϋ¬ 
πολογισμού του Δήμου έτους 2001 και θα προσαρμόζεται 
ανάλογα στα επόμενα οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 29 Οκτωβρίου 2001 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 


Αριθ.33.887 (7) 

Σύσταση Δημοτικού Νομικού Προσώπου με την επωνυ¬ 
μία «18η Σχολική Επιτροπή 1ου -5ου και Μου Νηπια¬ 
γωγείων Συκεών « στο Δήμο Συκεών του Νομού Θεσ¬ 
σαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ.410/1995 
(Δ.Κ.Κ.). 

2. Τις διατάξεις του άρθρου 5 του Ν. 1894/1990(ΦΕΚ 
110/Α/1990). 

3. Τις διατάξεις της παρ. 10 του άρθρου 6 του 
Ν.2503/1997. 

4. Την αριθμ. 320/2001 απόφαση του Δημοτικού Συμ¬ 
βουλίου Συκεών που αφορά την σύσταση του παραπάνω 
νομικού προσώπου. 

5. Την αριθμ. 5.631/26.7.2000 (ΦΕΚ 1339/Β/2000) από¬ 
φαση του Γενικού Γραμματέα Περιφέρειας Κεντρικής 
Μακεδονίας με την οποία μεταβιβάζεται το δικαίωμα υπο¬ 
γραφής με εντολή του στον Γ ενικό Διευθυντή Περιφέρει¬ 
ας, αποφασίζουμε: 

1. Συστήνουμε δημοτικό νομικό πρόσωπο με την επω¬ 
νυμία «18η Σχολική Επιτροπή 1ου -5ου και Μου Νηπια¬ 
γωγείων Συκεών», στο Δήμο Συκεών του Νομού Θεσσα¬ 
λονίκης. 

2. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λωσίμων υλικών κ.λ.π. 

β) Η εκτέλεση μικρών έργων για την επισκευή και συ¬ 
ντήρηση των σχολικών κτιρίων. 

γ) Η αποκατάσταση φθορών και ζημιώντων επίπλων και 
εξοπλισμού και γενικά του διδακτηρίου. 

δ) Η φροντίδα για την εξεύρεση άλλων πόρων και ο εφο¬ 
διασμός της σχολικής μονάδας με έπιπλα και σκεύη, με βι¬ 
βλία για τη σχολική βιβλιοθήκη και γενικά με όλα τα μέσα 
που είναι απαραίτητα για τη λειτουργία της. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

3. Το νομικό πρόσωπο διοικείται από Διοικητικό Συμ¬ 
βούλιο, σύμφωνα με τις διατάξεις της παρ.3 του άρθρου 
203 του Δημοτικού και Κοινοτικού Κώδικα και της παρ.8 
του άρθρου 5 του Ν. 1894/1990. 

4. Πόροι του νομικού προσώπου είναι: 

α) Η ετήσια επιχορήγηση του Δήμου Συκεών. 
β) Η ετήσια επιχορήγηση του κράτους, 
γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

5. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός κωλύεται από τον Αντι¬ 
πρόεδρο. 

6. Κάλυψη δαπάνης: Από τις διατάξεις της απόφασης 
αυτής προκαλείται δαπάνη σε βάρος του προϋπολογι¬ 
σμού του Δήμου Συκεών που αντιστοιχεί σε ποσοστό της 

συνολικής πίστωσης ύψους τουλάχιστον 2.000.000 δρχ. 
που έχει εγγράφει στον Κ.Α. 2/211-9 του προϋπολογι¬ 
σμού 2001 προσαρμοζόμενη ανάλογα στα επόμενα οικο¬ 
νομικά έτη. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Θεσσαλονίκη, 29 Οκτωβρίου 2001 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 7329 (8) 

Σύσταση δημοτικού νομικού προσώπου με την επωνυμία 
«Κέντρο Πολιτισμού και Περιβάλλοντος Δ.Δ.Λαγκαδι- 
κίων» στο Δήμο Κορώνειας του Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ.410/1995 
(Δ.Κ.Κ.). 

2. Τις διατάξεις της παρ.6 του άρθρου 10 Ν.2503/1997. 

3. Την αριθ. 124/2000 απόφαση του Δημοτικού Συμβου¬ 
λίου Κορώνειας που αφορά τη σύσταση του ανωτέρω νο¬ 
μικού πρόσωπου. 

4. Την αριθμ. 5.631/26.7.2000 (ΦΕΚ 1339/Β/2000) από¬ 
φαση του Γενικού Γραμματέα Περιφέρειας Κεντρικής 
Μακεδονίας με την οποία μεταβιβάζεται το δικαίωμα υπο¬ 
γραφής με εντολή του στον Γ ενικό Διευθυντή Περιφέρει¬ 
ας, αποφασίζουμε: 

1. Συστήνεται νομικό πρόσωπο με το όνομα «Κέντρο 
Πολιτισμού και Περιβάλλοντος Δ.Δ.Λαγκαδικίων» στο Δή¬ 
μο Κορώνειας του Νομού Θεσσαλονίκης. 

2. Σκοποί του νομικού προσώπου 

Όσον αφορά τον τομέα του Πολιτισμού 

α) Η δημιουργία, η ανάπτυξη και η προώθηση κάθε 
μορφής πνευματικής, πολιτιστικής δραστηριότητας που 
στοχεύει στην πνευματική και ψυχική αγωγή των κατοί¬ 
κων της περιοχής. 

β) η έρευνα και προώθηση για δημόσια διοίκηση των 
προβλημάτων που απασχολούν τους κατοίκους και ειδι¬ 
κότερα διάφορες κοινωνικές ομάδες όπως νέοι, γυναί¬ 
κες, άτομα με ειδικές ανάγκες, γονείς κλπ. 

γ) η διάδοση και προώθηση των εικαστικών τεχνών, χο¬ 
ρού, θεάτρου, μουσικής, λογοτεχνίας, κινηματογράφου, 
πνευματικών παιχνιδιών και πολιτιστικών εκδηλώσεων. 

δ) η προσφορά υπηρεσιών στους κατοίκους σε όλους 
τους τομείς του πολιτισμού, 

ε) η ανάπτυξη ερασιτεχνικής πολιτιστικής δημιουργίας 
των κατοίκων 

στ) η διαφύλαξη και διάδοση της πολιτιστικής μας κλη¬ 
ρονομιάς. 

ζ) η ανάπτυξη και προώθηση της συνεργασίας με άλ¬ 
λους φορείς (π.χ. Τοπική Αυτοδιοίκηση, σύλλογοι, Νομι¬ 
κά Πρόσωπα κ.λ.π.) σε πολιτιστικά και κοινωνικά θέματα 
καθώς και η συμμετοχή ή και συνδιοργάνωση κοινωνικο- 
πολιτιστικών εκδηλώσεων με φορείς άλλων περιοχών 
εντός και εκτός Ελλάδος. 

η) η γνωριμία με την φύση και η ευαισθητοποίηση των 
πολιτών σε θέματα προστασίας του περιβάλλοντος και 
δημόσιας υγείας και 

θ) η παροχή υποτροφιών σε άριστους σπουδαστές και 


η απονομή βραβείων σε άριστους μαθητές Γυμνασίου - 
Λυκείου 

ι) η προαγωγή του μουσικού αισθήματος, η ψυχαγωγία 
των κατοίκων, η εκμάθηση μουσικής και εκπαίδευσης νέ¬ 
ων με πιθανή μελλοντική αποκατάσταση. 

Όσον αφορά τον τομέα του περιβάλλοντος 
α) προώθηση αναπτυξιακών πρωτοβουλιών για την 
προστασία και την αναβάθμιση του περιβάλλοντος της 
περιοχής 

β) ευαισθητοποίηση και ενημέρωση σε θέματα προστα¬ 
σίας περιβάλλοντος και δημόσιας υγείας 
γ) σχεδιασμός, προγραμματισμός και υλοποίηση σχετι¬ 
κών με το περιβάλλον δραστηριοτήτων με την αξιοποίηση 
Κοινοτικών και Εθνικών πόρων μέσω προγραμμάτων και 
ευρύτερων συνεργασιών. 

Οι σκοποί του συνιστώμενου νομικού προσώπου επι¬ 
διώκονται ενδεικτικά μέσω: διοργάνωσης σεμιναρίων, 
διαλέξεων, συναυλιών, επιμορφωτικών-πολιτιστικών-ψυ- 
χαγωγικών κ.α. εκδηλώσεων, θεατρικών παραστάσεων, 
κινηματογράφου, κουκλοθεάτρου, καιπαιδικού θεάτρου, 
λειτουργίας βιβλιοθήκης, λογοτεχνικών βραδινών, δημι¬ 
ουργία κέντρου πληροφόρησης για το περιβάλλον, προ¬ 
βολής ταινιών, βίντεο, εκθέσεων, συγκέντρωσης λαογρα- 
φικού και περιβαλλοντικού υλικού, λειτουργίας χορευτι¬ 
κών συγκροτημάτων, διαφόρων τμημάτων εικαστικών 
τεχνών, μουσικής, εκδρομές και επισκέψεις σε αρχαιολο¬ 
γικούς χώρους, έκδοση έντυπου υλικού (π.χ. εφημερί¬ 
δας, ενημερωτικού φυλλαδίου κ.λ.π.) η έκδοση ή η οικο¬ 
νομική ενίσχυση έκδοσης βιβλίων ή άλλου υλικού (βιντεο¬ 
κασέτας κ.λ.π.) που αφορούν την ιστορία και την 
παράδοση του τόπου μας, η λειτουργία μουσικού τμήμα¬ 
τος (π.χ. φιλαρμονικής, τμήματα εκμάθησης μουσικών 
οργάνων κ.λ.π.) 

3. Πόροι του νομικού προσώπου είναι: 

α) Η ετήσια επιχορήγηση του Δήμου Κορώνειας ύψους 
2.000.000 δρχ., ποσό το οποίο δεν θα μπορεί να είναι μι¬ 
κρότερο τα επόμενα έτη και θα διαμορφώνεται ανάλογα με 
τις ανάγκες του Κέντρου καιτις δυνατότητες του Δήμου, 
β) Οι κρατικές επιχορηγήσεις ή άλλη νόμιμη πρόσοδος, 
γ) Οι εισφορές κατοίκων, 
δ) Οι δωρεές, κληρονομιές και κληροδοσίες, 
ε) Έσοδα από εκδηλώσεις. 

στ) από αντίτιμο παρεχομένων πραγμάτων ή υπηρεσιών και 
ζ) πρόσοδοι από τυχόν περιουσιακά στοιχεία. 

4. Το νομικό πρόσωπο διοικείται από Διοικητικό Συμ¬ 
βούλιο, σύμφωνα με τις διατάξεις της παρ.3 του άρθρου 
203 του ΠΔ 401/1995. 

5. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο και όταν αυ¬ 
τός απουσιάζει ή κωλύεται από τον αντιπρόεδρο. 

6. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Κο- 
ρώνειας ύψους τουλάχιστον 2.000.000 δραχμών για το 
τρέχον οικονομικό έτος και για καθένα από τα επόμενα οι¬ 
κονομικά έτη. Η σχετική πίστωση έχει εγγράφει στον 
Κ.Α.211.1 ατού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 10 Οκτωβρίου 2001 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

Αριθ. 3.631 (9) 

Σύσταση δημοτικού νομικού προσώπου με την επωνυμία 
«Κέντρο Πολιτισμού και Περιβάλλοντος Δ.Δ.Γερακα- 
ρούς» στο Δήμο Κορώνειας του Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ.410/1995 
(Δ.Κ.Κ.). 

2. Τις διατάξεις της παρ.6του άρθρου 10 Ν.2503/1997. 

3. Την αριθ. 147/2000 απόφαση του Δημοτικού Συμβου¬ 
λίου Κορώνειας που αφορά τη σύσταση του ανωτέρω νο¬ 
μικού πρόσωπου. 

4. Την αριθμ. 5.631/26-7.2000 (ΦΕΚ 1339/Β/2000) από¬ 
φαση του Γενικού Γραμματέα Περιφέρειας Κεντρικής 
Μακεδονίας με την οποία μεταβιβάζεται το δικαίωμα υπο¬ 
γραφής με εντολή του στον Γενικό Διευθυντή Περιφέρει¬ 
ας, αποφασίζουμε: 

1. Συστήνεται νομικό πρόσωπο με το όνομα «Κέντρο 
Πολιτισμού και Περιβάλλοντος Δ.Δ. Γερακαρούς» στο 
Δήμο Κορώνειας του Νομού Θεσσαλονίκης. 

2. Σκοποί του νομικού προσώπου 
Όσον αφορά τον τομέα του Πολιτισμού 

α) Η δημιουργία, η ανάπτυξη και η προώθηση κάθε μορ¬ 
φής πνευματικής, πολιτιστικής δραστηριότητας που στο¬ 
χεύει στην πνευματική και ψυχική αγωγή των κατοίκων 
της περιοχής. 

β) η έρευνα και προώθηση για δημόσια διοίκηση των 
προβλημάτων που απασχολούν τους κατοίκους και ειδι¬ 
κότερα διάφορες κοινωνικές ομάδες όπως νέοι, γυναί¬ 
κες, άτομα με ειδικές ανάγκες, γονείς κλπ. 

γ) η διάδοση και προώθηση των εικαστικών τεχνών, χο¬ 
ρού, θεάτρου, μουσικής, λογοτεχνίας, κινηματογράφου, 
πνευματικών παιχνιδιών και πολιτιστικών εκδηλώσεων. 

δ) η προσφορά υπηρεσιών στους κατοίκους σε όλους 
τους τομείς του πολιτισμού, 
ε) η ανάπτυξη ερασιτεχνικής πολιτιστικής δημιουργίας 
των κατοίκων. 

στ) η διαφύλαξη και διάδοση της πολιτιστικής μας κλη¬ 
ρονομιάς. 

ζ) η ανάπτυξη και προώθηση της συνεργασίας με άλ¬ 
λους φορείς (π.χ. Τοπική Αυτοδιοίκηση, σύλλογοι, Νομι¬ 
κά Πρόσωπα κ.λ.π.) σε πολιτιστικά και κοινωνικά θέματα 
καθώς και η συμμετοχή ή και συνδιοργάνωση κοινωνικο- 
πολιτιστικών εκδηλώσεων με φορείς άλλων περιοχών 
εντός και εκτός Ελλάδος. 

η) η γνωριμία με την φύση και η ευαισθητοποίηση των 
πολιτών σε θέματα προστασίας του περιβάλλοντος και 
δημόσιας υγείας και 

θ) η παροχή υποτροφιών σε άριστους σπουδαστές και 
η απονομή βραβείων σε άριστους μαθητές Γυμνασίου - 
Λυκείου 

ι) η προαγωγή του μουσικού αισθήματος, η ψυχαγωγία 
των κατοίκων, η εκμάθηση μουσικής και εκπαίδευσης νέ¬ 
ων με πιθανή μελλοντική αποκατάσταση. 

Όσον αφορά τον τομέα του περιβάλλοντος 
α) προώθηση αναπτυξιακών πρωτοβουλιών για την 
προστασία και την αναβάθμιση του περιβάλλοντος της 
περιοχής. 

β) ευαισθητοποίηση και ενημέρωση σε θέματα προστα¬ 
σίας περιβάλλοντος και δημόσιας υγείας. 

γ) σχεδιασμός, προγραμματισμός και υλοποίηση σχετι¬ 
κών με το περιβάλλον δραστηριοτήτων με την αξιοποίηση 


Κοινοτικών και Εθνικών πόρων μέσω προγραμμάτων και 
ευρύτερων συνεργασιών. 

Οι σκοποί του συνιστώμενου νομικού προσώπου επι¬ 
διώκονται ενδεικτικά μέσω: διοργάνωσης σεμιναρίων, 
διαλέξεων, συναυλιών, επιμορφωτικών-πολιτιστικών-ψυ- 
χαγωγικών κ.α. εκδηλώσεων, θεατρικών παραστάσεων, 
κινηματογράφου, κουκλοθεάτρου, και παιδικού θεάτρου, 
λειτουργίας βιβλιοθήκης, λογοτεχνικών βραδινών, δημι¬ 
ουργία κέντρου πληροφόρησης για το περιβάλλον, προ¬ 
βολής ταινιών, βίντεο, εκθέσεων, συγκέντρωσης λαογρα- 
φικού και περιβαλλοντικού υλικού, λειτουργίας χορευτι¬ 
κών συγκροτημάτων, διαφόρων τμημάτων εικαστικών 
τεχνών, μουσικής, εκδρομές και επισκέψεις σε αρχαιολο¬ 
γικούς χώρους, έκδοση έντυπου υλικού (π.χ. εφημερί¬ 
δας, ενημερωτικού φυλλαδίου κ.λ.π.) η έκδοση ή η οικο¬ 
νομική ενίσχυση έκδοσης βιβλίων ή άλλου υλικού (βιντεο¬ 
κασέτας κ.λ.π.) που αφορούν την ιστορία και την 
παράδοση του τόπου μας, η λειτουργία μουσικού τμήμα¬ 
τος (π.χ. φιλαρμονικής, τμήματα εκμάθησης μουσικών 
οργάνων κ.λ.π.) 

3. Πόροι του νομικού προσώπου είναι: 

α) Η ετήσια επιχορήγηση του Δήμου Κορώνειας ύψους 
2.000.000 δρχ., ποσό το οποίο δεν θα μπορεί να είναι μι¬ 
κρότερο τα επόμενα έτη και θα διαμορφώνεται ανάλογα με 
τις ανάγκες του Κέντρου και τις δυνατότητες του Δήμου. 

β) Οι κρατικές επιχορηγήσεις ή άλλη νόμιμη πρόσοδος. 

γ) Οι εισφορές κατοίκων. 

δ) Οι δωρεές, κληρονομιές και κληροδοσίες. 

ε) Έσοδα από εκδηλώσεις. 

στ) από αντίτιμο παρεχομένων πραγμάτων ή υπηρεσιών 
και 

ζ) πρόσοδοι από τυχόν περιουσιακά στοιχεία. 

4. Το νομικό πρόσωπο διοικείται από Διοικητικό Συμ¬ 
βούλιο, σύμφωνα με τις διατάξεις της παρ.3 του άρθρου 
203 του ΠΔ 401/1995. 

5. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο και όταν αυ¬ 
τός απουσιάζει ή κωλύεται από τον αντιπρόεδρο. 

6. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Κο- 
ρώνειας ύψους τουλάχιστον 2.000.000 δραχμών για το 
τρέχον οικονομικό έτος και για καθένα από τα επόμενα οι¬ 
κονομικά έτη. Η σχετική πίστωση έχει εγγράφει στον Κ.Α. 
211.1 α του προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 29 Οκτωβρίου 2001 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 9482 (10) 

Σύσταση δημοτικού νομικού προσώπου με την επωνυμία 
«Κέντρο Ανοικτής Προστασίας Ηλικιωμένων Ευαγγε¬ 
λισμού» στο δήμο Εγνατίαςτου Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ.410/1995 
(Δ.Κ.Κ.). 

2. Τις διατάξεις της παρ.6 του άρθρου 10 Ν.2503/1997. 

3. Την αριθ. 15/2001 απόφαση του δημοτικού συμβου¬ 
λίου Εγνατίας που αφορά τη σύσταση του ανωτέρω νομι¬ 
κού προσώπου. 

4. Την αριθ. 5.631/26.7.2000 απόφαση του Γενικού 
Γραμματέα Περιφέρειας Κεντρικής Μακεδονίας (Φ.Ε.Κ 
1339 τ. Β), περί ορισμού εισηγητών και μεταβίβαση εξου¬ 
σίας υπογραφής εγγράφων και άλλων πράξεων στο Γενι¬ 
κό Διευθυντή, στους προϊσταμένους Διευθύνσεων και 
προϊσταμένους Τμημάτων και Γ ραφείων των Υπηρεσιών 
της Περιφέρειας, αποφασίζουμε: 

1. Συστήνεται νομικό πρόσωπο με το όνομα «Κέντρο 
Ανοικτής Προστασίας Ηλικιωμένων» στο δημοτικό διαμέ¬ 
ρισμα Ευαγγελισμού του Δήμου Εγνατίας του Νομού 
Θεσσαλονίκης. 

2. Σκοποί του νομικού προσώπου: 

α) Η παροχή υπηρεσιών για την πρόληψη βιολογικών, 
ψυχολογικών και κοινωνικών αναγκών και προβλημάτων 
των ηλικιωμένων ατόμων ώστε να παραμείνουν αυτόνο¬ 
μα, ισότιμα και ενεργά μέλη του κοινωνικού συνόλου. 

β) Η διαφώτιση και συνεργασία του ευρύτερου κοινού 
και των ειδικών φορέων σχετικά με τις ανάγκες των ηλι¬ 
κιωμένων. 

γ) Η έρευνα σχετικών θεμάτων με τους ηλικιωμένους. 

3. Πόροι του νομικού προσώπου είναι: 

α) Η ετήσια επιχορήγηση του δήμου Εγνατίας ύψους 
500.000 δρχ. τουλάχιστον. 

β) Κρατικές επιχορηγήσεις ή κάθε άλλη νόμιμη πρόσο¬ 


δος, είτε απευθείας στο Κ.Α.Π.Η., είτε προς το δήμο Λα¬ 
γκαδά για το Κ.Α.Π.Η. 

γ) Κάθε είδους συνδρομές, εισφορές, δωρεές και κλη¬ 
ροδοσίες. 

δ) Έσοδα από τη συμβολική συμμετοχή των μελών. 

ε) Εισπράξεις από το αντίτιμο πραγμάτων ή υπηρεσιών 
που παρέχονται από το Κ.Α.Π.Η. 

στ) Πρόσοδοι από την περιουσία του 

ζ) Κάθε άλλη νόμιμη πρόσοδος. 

4. Το νομικό πρόσωπο διοικείται από διοικητικό συμ¬ 
βούλιο, σύμφωνα με τις διατάξεις της παρ. 3 του άρθρου 
203 του ΠΔ 401/1995. 

5. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο και όταν αυ¬ 
τός απουσιάζει ή κωλύεται από τον αντιπρόεδρο. 

6. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του δήμου Λα¬ 
γκαδά ύψους τουλάχιστον 500.000 δραχμών για το τρέ- 
χον οικονομικό έτος και για καθένα από τα επόμενα οικο¬ 
νομικά έτη. Η σχετική πίστωση έχει εγγράφει στον Κ.Α. 
212.9 του προϋπολογισμού έτους 2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 10 Οκτωβρίου 2001 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




